
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 30 

17 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 2/59548/0004/7.11.2005 
απόφασης του Υπουργού Οικονομίας και Οικο¬ 
νομικών «Ελεγχος επί των δαπανών και οφειλών 
του Εθνικού Κέντρου Άμεσης Βοήθειας (Ε.Κ.Α.Β.)» 

(Β.1618). 1 

Διορισμός Τακτικού Μέλους στο Διοικητικό Συμβού¬ 
λιο του Οικοδομικού Συνεταιρισμού Μονίμων Αξ/ 

κών Στρατού (ΟΣΜΑΕΣ)». 2 

Έκδοση του Περιοδικού «ΝΑΥΤΙΚΗ ΕΠΙΘΕΩΡΗΣΗ».... 3 

Ορισμός συμπληρωματικών μελών Επιτροπής Εξετά¬ 
σεων Αναλογιστών για την περίοδο Ιανουάριου 
2006. 4 


Α ΠΟΦΑΣΕΙ Σ 

Αριθμ. 2/61671/0004 (1) 


Τροποποίηση της υπ’ αριθμ. 2/59548/0004/7.11.2005 από¬ 
φασης του Υπουργού Οικονομίας και Οικονομικών 
«Ελεγχος επί των δαπανών και οφειλών του Εθνικού 
Κέντρου Αμεσης Βοήθειας (Ε.Κ.Α.Β.)» (Β.1618). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του ν. 1914/1990 «Εκσυγχρονισμός 
και ανάπτυξη του δημόσιου τομέα και της κεφαλαιαγο¬ 
ράς, φορολογικές ρυθμίσεις και άλλες διατάξεις» (Α.178), 
όπως συμπληρώθηκε με το άρθρο 13 του ν. 2346/1995 
«Δαπάνες κίνησης των μετακινούμενων προσώπων με 
εντολή του Δημοσίου εντός και εκτός της Επικράτειας 
για εκτέλεση υπηρεσίας και άλλες διατάξεις» (Α.220). 

β) Την περίπτωση δ' του άρθρου 3 του ν. 2362/1995 
«περί Δημοσίου Λογιστικού» (Α.247). 

γ) Την παράγραφο 25 του άρθρου 13 του ν. 2601/1998 
(Α.81), όπως αντικαταστάθηκε με την παράγραφο 6 του 
άρθρου 39 του ν. 2648/1998 (Α.238). 

δ) Του άρθρου 13 του ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (Α.45). 

ε) Του π.δ. 284/1988 «Οργανισμός Υπουργείου Οικονο¬ 
μικών» (Α.128), όπως τροποποιήθηκε και ισχύει. 


στ) Του άρθρου 17 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α. μόνιμων στελεχών των Ενόπλων 
Δυνάμεων και αντίστοιχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (Α.297). 

2. Την υπ’ αριθμ. 2/59548/0004/7.11.2005 απόφαση του 
Υπουργού Οικονομίας και Οικονομικών «Ελεγχος επί 
των δαπανών και οφειλών του Εθνικού Κέντρου Αμεσης 
Βοήθειας (Ε.Κ.Α.Β.)» (Β.1618). 

3. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β.1432). 

4. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη σε βάρος του 
προϋπολογισμού του Υπουργείου Οικονομίας και Οικο¬ 
νομικών, αποφασίζουμε : 

1. Τροποποιούμε την υπ’ αριθμ. 2/59548/0004/7.11.2005 
απόφαση του Υπουργού Οικονομίας και Οικονομικών 
«Ελεγχος επί των δαπανών και οφειλών του Εθνικού 
Κέντρου Αμεσης Βοήθειας (Ε.Κ.Α.Β.)» (Β.1618) και αντικα¬ 
θιστούμε τις παραγράφους 1 και 2 ως ακολούθως: 

«1. Συστήνουμε Ομάδα Εργασίας στο Γ ενικό Λογιστή¬ 
ριο του Κράτους για τη διενέργεια ελέγχου επί των 
δαπανών και οφειλών του Εθνικού Κέντρου Άμεσης 
Βοήθειας και ορίζουμε μέλη της τους κατωτέρω: 

α) Μιλτιάδη Νιάνιο, ΠΕ/Α' Προϊστάμενο της Υπηρεσίας 
Δημοσιονομικού Ελέγχου στο Ν. Λέσβου. 

β) Χρήστο Εκίζογλου, ΠΕ/Β' που υπηρετεί στη Δ26-Συ- 
ντονισμού και Ελέγχου Εφαρμογής Δημοσιολογιστικών 
Διατάξεων. 

γ) Ελένη Αντωνιάδου, ΠΕ/Γ' που υπηρετεί στην Υ.Δ.Ε. 
στο Υπουργείο Οικονομίας και Οικονομικών (πρώην 
Εθνικής Οικονομίας). 

δ) Δημήτριο Τερζάκη, ΠΕ/Δ' που υπηρετεί στη Δ24- 
Λογαριασμών του Δημοσίου. 

Συντονιστής της ομάδας ορίζεται ο Μιλτιάδης Νιά- 
νιος. 

2. Αντικείμενο του ελέγχου αποτελούν η ορθή εκτέλε¬ 
ση του Προϋπολογισμού του Εθνικού Κέντρου Αμεσης 
Βοήθειας, ο έλεγχος των δαπανών του, όπως προμηθει¬ 
ών, καθώς και των οφειλών και απαιτήσεών του, κατά 
τις δύο τελευταίες οικονομικές χρήσεις». 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Φ.956.2/1/545705/Σ.93 (2) 

Διορισμός Τακτικού Μέλους στο Διοικητικό Συμβούλιο 
του Οικοδομικού Συνεταιρισμού Μονίμων Αξ/κών 
Στρατού (ΟΣΜΑΕΣ)». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Του ΑΝ 564/1968 «Περί διατάξεων που αφορούν τη 
σύσταση του ΟΣΜΑΕΣ» (ΦΕΚ Α' 220). 

β. Του ΣΔ-ΝΔΑ 13/81/ΓΕΣ/ΔΟΙ/4γ «Καταστατικό του 
ΟΣΜΑΕΣ». 

γ. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

δ. Του ν. 2292/1995 «Οργάνωση και λειτουργία ΥΠΕΘΑ 
και έλεγχος των ΕΔ και άλλες διατάξεις» (ΦΕΚ Α' 35). 

ε. Του π.δ. 363/1997 «Διατήρηση Εποπτείας του Υπουρ¬ 
γείου Εθνικής Άμυνας επί των ΝΠΔΔ» (ΦΕΚ Α' 241). 

2. Το υπ’ αριθμ. 318/9.11.2005 Πρακτικό του Ανωτάτου 
Στρατιωτικού Συμβουλίου της 27ης Συνεδρίασής του. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού και αυτού του ΟΣΜΑΕΣ, αποφασίζου¬ 
με : 

Το διορισμό του Ταξ/χου (ΠΖ) Θωμά Τσάκαλου (ΑΜ: 
39442), ως Τακτικού Μέλους του ΔΣ/ΟΣΜΑΕΣ, σε αντι¬ 
κατάσταση του αποστρατευόμενου Αντγου (ΠΒ) Θεό¬ 
δωρου Πρεζεράκου (ΑΜ: 37453). 

Η θητεία του ανωτέρου μέλους αρχίζει από τη δημοσί¬ 
ευση της παρούσας στην Εφημερίδα της Κυβερνήσεως 
και λήγει με τη λήξη της θητείας των λοιπών μελών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-♦- 

Αριθμ. Φ.073/6/Σ 21345/28.12.2005 (ΓΕΝ/Β1-Ι) (3) 

Έκδοση του Περιοδικού «ΝΑΥΤΙΚΗ ΕΠΙΘΕΩΡΗΣΗ». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 5 του ν. 2292/1995 «Οργάνωση και λειτουρ¬ 
γία Υπουργείου Εθνικής Αμυνας, διοίκηση και έλεγχος 


των Ενόπλων Δυνάμεων και άλλες διατάξεις», (ΦΕΚ 35 
Τ.Α715.2.1995). 

β. Την υπ’ αριθμ. Φ.073.2.22/4/Σ.3445/6.11.1992 Απόφαση 
Α/ΓΕΝ «Κύρωση Κανονισμού Οργανώσεως και Λειτουρ¬ 
γίας της Υπηρεσίας Ιστορίας Ναυτικού (ΥΙΝ)». 

γ. Την υπ’ αριθμ. 58/1.12.2005 απόφαση ΑΝΣ/ ΟΛΟΜΕ¬ 
ΛΕΙΑΣ. 

δ. Την πρόταση του Αρχηγού του Γενικού Επιτελείου 
Ναυτικού. 

ε. Το ν. 301/1976 «Περί της εις την Εφημερίδα της 
Κυβερνήσεως Δημοσιευόμενης'Υλης και ρυθμίσεως θε¬ 
μάτων αναφερομένων εις την έκδοσιν και κυκλοφορίαν 
τούτης», (ΦΕΚ 91/20.4.1976, τΑ'). 

στ. Το γεγονός ότι, από τις διατάξεις της απόφασης 
αυτής, δεν προκαλείται επιβάρυνση του Κρατικού Προ¬ 
ϋπολογισμού, αποφασίζουμε : 

Αρθρο 1 

Αποστολή του Περιοδικού 

1. Αποστολή του περιοδικού «Ναυτική Επιθεώρηση» 
είναι, η συμβολή στην έρευνα της επιστήμης και της 
τέχνης, του κατά θάλασσα πολέμου, η μελέτη των 
προβλημάτων Εθνικής Άμυνας, η ανάλυση και αξιο¬ 
λόγηση σημαντικών αποφάσεων, συνθηκών, δράσεων 
και γεγονότων, της Εθνικής ή Παγκόσμιας Ιστορίας, 
που άπτονται ενδιαφέροντος του Πολεμικού Ναυτι¬ 
κού, καθώς και η ενημέρωση του προσωπικού των 
Ενόπλων Δυνάμεων και του Πολεμικού Ναυτικού ει¬ 
δικότερα, σε θέματα Εθνικής Άμυνας και Ναυτικής 
Πολεμικής Τέχνης, εξελίξεων στις επιστήμες και τις 
τεχνολογίες που την αφορούν, στα προβλήματα, 
εξελίξεις και δραστηριότητες του Πολεμικού Ναυ¬ 
τικού. 

2. Η εκπλήρωση της αποστολής αυτής, επιδιώκεται 
με τη δημοσίευση επιλεγμένων και κατάλληλων μελε¬ 
τών, άρθρων, αναλύσεων, κριτικών, δοκιμίων, πληρο¬ 
φοριών, χρονογραφημάτων, ειδικών αφιερωμάτων, ει¬ 
δήσεων και διαλόγου, από τις στήλες του περιοδικού, 
που γράφονται από τη σύνταξη και τους συνεργάτες 
του ή με την αναδημοσίευση τέτοιων εργασιών, από 
άλλα περιοδικά και εφημερίδες της Ελλάδας και του 
εξωτερικού, αυτούσιων ή σε περίληψη. 

Άρθρο 2 

Έκδοση του Περιοδικού 

1. Η «ΝΑΥΤΙΚΗ ΕΠΙΘΕΩΡΗΣΗ», αποτελεί έκδοση του 
Γενικού Επιτελείου Ναυτικού (ΓΕΝ), υπό την εποπτεία 
και επίβλεψη του οποίου, ετοιμάζεται, εκτυπώνεται και 
κυκλοφορεί, με μέριμνα της Υπηρεσίας Ιστορίας Ναυ¬ 
τικού (ΥΙΝ). 

2. Το περιοδικό εκδίδεται κάθε τρίμηνο, σε σχήμα 16ο, 
(διαστάσεων περί τα 17,5 X 25 εκ.) και κάθε τεύχος, απο- 
τελείται από 8 έως 10 τυπογραφικά δεκαεξασέλιδα. 

3. Στην πρώτη σελίδα του αναγράφονται, μέσα σε 
πλαίσιο, τα ακόλουθα: 

ΝΑΥΤΙΚΗΕΠΙΘΕΩΡΗΣΗ 
ΤΡΙΜΗΝΙΑΙΑ ΕΚΔΟΣΗ ΤΟΥ ΓΕΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ 
ΘΕΜΑΤΑ ΚΑΙ ΑΠΟΨΕΙΣ ΠΟΥ ΕΝΔΙΑΦΕΡΟΥΝ ΤΟ ΠΟΑ. ΝΑΥΤΙΚΟ 

• ΜΗΝΕΣ ΕΤΟΣ - ΤΕΥΧΟΣ - ΤΟΜΟΣ 

• Διεύθυνση περιοδικού και τυπογραφείου: Υπηρεσία Ιστορίας Ναυτικού - Μαρκόνι 20 
Βοτανικός - Αθήνα 104 47 - ΤΗΛ- ΦΑΞ- ο-ιτιαιΙ 

• Ι85Ν 1105-6061 

• ΙΔΙΟΚΤΗΤΗΣ: ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 

• ΕΚΔΟΤΗΣ : (Ονοματεπώνυμο του εκάστοτε προέδρου της Επιτροπής Έκδοσης) 

• ΔΙΕΥΘΥΝΤΗΣ ΣΥΝΤΑΞΗΣ :. 

• ΥΠΕΥΘΥΝΟΣ ΤΥΠΟΓΡΑΦΕΙΟΥ: 


ΣΥΝΔΡΟΜΕΣ 


- Ετήσια Εσωτερικού, στην Υπηρεσία 

: Ευρώ 

- -II- -II- σε πολιτική διεύθυνση 

: -II- 

- -II- Εξωτερικού 

: -II- 

- -II- Τιμή τεύχους 

: -II- 


ΓΝΩΣΤΟΠΟΙΗΣΗ : Οι απόψεις που εκφράζονται στη «Ν.Ε.», είναι προσωπικές και δεν δεσμεύουν το 
Γενικό Επιτελείο Ναυτικού, ούτε και ερμηνεύουν την πολιτική ή τις αποφάσεις του. 


4. Λοιπές λεπτομέρειες για τη μορφή του περιοδικού 
και τη διάταξη της ύλης του, περιλαμβάνονται στο Πα¬ 
ράρτημα «Α», της απόφασης αυτής. 

Άρθρο 3 

Επιμέλεια και Ευθύνη Έκδοσης 

Η επιμέλεια και η ευθύνη, για την έκδοση του περιο¬ 
δικού «Ναυτική Επιθεώρηση», ανατίθεται στην Επιτροπή 
Έκδοσης, στο Διευθυντή Σύνταξης και στην Υπηρεσία 
Ιστορίας Ναυτικού, σύμφωνα με όσα ειδικότερα ορίζο¬ 
νται, στα επόμενα άρθρα, για καθένα από τα όργανα 
αυτά. 

Άρθρο 4 

Επιτροπή Έκδοσης 

1. Το ανώτατο όργανο, διοίκησης και ελέγχου της 
έκδοσης, είναι τριμελής επιτροπή, καλούμενη «Επιτροπή 
Έκδοσης», αποτελούμενη από τον εκάστοτε Διευθυ¬ 
ντή Σύνταξης, ένα ανώτερο ή ανώτατο Αξιωματικό εν 
ενεργεία, του Πολεμικού Ναυτικού (Π.Ν.), διοριζόμενο με 
διαταγή του Αρχηγού του Γ ενικού Επιτελείου Ναυτικού 
(Α/ΓΕΝ) και τον εκάστοτε Διευθυντή της Υπηρεσίας 
Ιστορίας Ναυτικού. 

2. Η Επιτροπή αυτή, που προεδρεύεται από το αρχαι¬ 
ότερο μέλος της και υπάγεται απευθείας στο ΓΕΝ, έχει 
τις εξής ευθύνες και αρμοδιότητες: 

α. Μελετά, αποφασίζει και εισηγείται την έκδοση 
αποφάσεων και διαταγών του Αρχηγού του Γενικού 
Επιτελείου Ναυτικού (Α/ΓΕΝ) ή τροποποιήσεων αυτής 
της αποφάσεως, τις οποίες θεωρεί απαραίτητες για 
την πρόοδο της έκδοσης. 

β. Δίνει τις κατάλληλες οδηγίες και κατευθύνσεις, στο 
Διευθυντή Σύνταξης και στο Διευθυντή της ΥΙΝ, για την 


καλύτερη εκτέλεση των καθηκόντων τους, αναφορικά 
με την έκδοση του περιοδικού. 

γ. Αποφασίζει την πραγματοποίηση δαπανών, για βελ¬ 
τίωση της έκδοσης. 

δ. Κρίνει και αποφασίζει, ποιες από τις συνεργασίες 
που υποβάλλονται, θα δημοσιευτούν. 

3. Για να υλοποιηθούν οι αποφάσεις της Επιτροπής 
Έκδοσης, πρέπει να συμφωνήσουν τα μέλη ως εξής: 

α. Για την αρμοδιότητα της ανωτέρω παραγρ. 2α, 
παμψηφεί. 

β. Γ ια την αρμοδιότητα της ανωτέρω παραγρ. 2β και 
γ, δύο μέλη. 

γ. Για την αρμοδιότητα της ανωτέρω παραγρ. 2δ, 
δύο μέλη, από τα οποία το ένα, να είναι υποχρεωτικά 
ο Διευθυντής Σύνταξης. 

4. Χρέη εισηγητή, εκτελεί ο Διευθυντής Σύνταξης και 
χρέη Γραμματέα, ο Τμηματάρχης Ναυτικής Ιστορίας και 
Ναυτικών Περιοδικών της ΥΙΝ. 

5. Η Επιτροπή Έκδοσης, συνέρχεται οποτεδήποτε - 
ύστερα από πρόσκληση του Προέδρου της, τουλάχιστον 
μία φορά μεταξύ δύο εκδόσεων του Περιοδικού. 

6. Ο Γραμματέας της Επιτροπής, τηρεί βιβλίο Πρακτι¬ 
κών, στο οποίο καταχωρούνται και όλες οι αποφάσεις 
αυτής. 

Αρθρο 5 

Διευθυντής Σύνταξης 

1. Με απόφαση του Αρχηγού του Γ ενικού Επιτελείου 
Ναυτικού, καθήκοντα Διευθυντή Σύνταξης, του περιοδι¬ 
κού «Ναυτική Επιθεώρηση», ανατίθενται σε ανώτερο ή 
ανώτατο Αξιωματικό του Π.Ν., εν ενεργεία ή αποστρα¬ 
τεία, που επιλέγεται από τους έχοντες τις κατάλληλες 
γνώσεις και πείρα. Ο Διευθυντής Σύνταξης, είναι ο υπεύ- 

θυνος βάσει της νομοθεσίας περί Τύπου. Τα κυριότερα 
καθήκοντά του είναι: 

α. Συγκεντρώνει τις υποβαλλόμενες συνεργασίες και 
αφού τις μελετήσει, ετοιμάζει την ενδεδειγμένη εισή¬ 
γηση, για καθεμιά από αυτές, προς την Επιτροπή Έκ¬ 
δοσης. 

β. Φροντίζει για τη δημοσίευση της ύλης - και μόνον 
εκείνης - που έχει εγκριθεί, από την Επιτροπή Έκδο¬ 
σης. 

γ. Καθορίζει την προτεραιότητα των δημοσιεύσεων. 

δ. Έχει την φιλολογική επιμέλεια των κειμένων. 

ε. Σε συνεργασία με τη Διεύθυνση Δημοσίων Σχέσεων 
του ΓΕΝ (ΓΕΝ/ΔΕΔΗΣ), συγκεντρώνει, επιλέγει και πα¬ 
ρουσιάζει κατάλληλα, τις ειδήσεις και το φωτογραφικό 
υλικό. 

στ. Επιδιώκει την επίτευξη και ανάπτυξη ειδικών συ¬ 
νεργασιών, με ιδιώτες και στελέχη του κρατικού μηχα¬ 
νισμού, που έχουν διακριθεί σε τομείς που ενδιαφέρουν 
τη «ΝΑΥΤΙΚΗ ΕΠΙΘΕΩΡΗΣΗ», καθώς και με τον Ελληνικό 
και ξένο συγγενή περιοδικό τύπο. 

ζ. Μπορεί να συντάσσει και να δημοσιεύει, με έγκριση 
της Επιτροπής Έκδοσης, κύριο άρθρο, είτε εισαγωγικά 
σχόλια και σημειώματα στις διάφορες μελέτες, καθώς 
επίσης και να διατηρεί στήλη, με τίτλο «ΔΙΑΛΟΓΟΣ ΜΕ 
ΤΟΥΣ ΑΝΑΓΝΩΣΤΕΣ», στην οποία θα δημοσιεύονται 
επιστολές αναγνωστών, ως και οι τυχόν απαντήσεις 
σ’ αυτές, είτε από τον ίδιο, είτε από τον συνεργάτη 
του περιοδικού, το κείμενο του οποίου προκάλεσε την 
αλληλογραφία. 

η. Μεριμνά για την μετάφραση των ξενόγλωσσων κει¬ 
μένων, που επιλέχθηκαν από τον ίδιο και εγκρίθηκε η 
δημοσίευσή τους, από την Επιτροπή Έκδοσης. 

θ. Ζητά τη συνδρομή Υπηρεσιών, του Υπουργείου Εθνι¬ 
κής Αμυνας (ΥΠΕΘΑ), για τη συγκέντρωση πληροφοριών 
και στοιχείων, ως και την προσωρινή διάθεση προσω¬ 
πικού του Π.Ν., για την εξυπηρέτηση των αναγκών και 
σκοπών του Περιοδικού. Οι σχετικές αιτήσεις, γίνονται 
μέσω της ΥΙΝ. 

ι. Υλοποιεί τις κατευθύνσεις της Επιτροπής, που απο¬ 
σκοπούν στην εν γένει πρόοδο του περιοδικού. 

ια. Εισηγείται στην ΕπιτροπήΈκδοσης, την εκδήλωση 
των απαραίτητων ενεργειών και τη λήψη των ενδεδειγ- 
μένων μέτρων, για την καλύτερη εμφάνιση του περιο¬ 
δικού, τον εμπλουτισμό της ύλης του και την αύξηση 
της κυκλοφορίας του. 

Άρθρο 6 

Υπηρεσία Ιστορίας Ναυτικού 

1. Στην ΥΙΝ ανατίθενται, όλες οι τεχνικές, διοικητικές 
και διαχειριστικές διαδικασίες και ευθύνες υποστήριξης, 
πραγματοποίησης της έκδοσης και κυκλοφορίας του 
περιοδικού. 

2. Ο Διευθυντής της ΥΙΝ υλοποιεί τις αποφάσεις της 
ΕπιτροπήςΈκδοσης, αναφορικά με την πραγματοποίηση 
των εκάστοτε τιθεμένων στόχων, βελτίωσης των μεθό¬ 
δων παραγωγής και διάθεσης του περιοδικού. 

3. Ο Προϊστάμενος του αρμοδίου τμήματος της ΥΙΝ, 
εφόσον το περιοδικό τυπώνεται στην ΥΙΝ, έχει όλες 
τις ευθύνες Προϊσταμένου Τυπογραφείου, βάσει της 
νομοθεσίας περί τύπου. Στις περιπτώσεις που το έργο 
της εκτύπωσης, έχει ανατεθεί σε ιδιωτικό φορέα, τις 
ευθύνες Προϊσταμένου Τυπογραφείου, βάσει της νομο¬ 
θεσίας περί τύπου, έχει ο αντίστοιχος Προϊστάμενος 
του ιδιωτικού φορέα. 


4. Η αλληλογραφία της ΕπιτροπήςΈκδοσης και του 
Διευθυντή Σύνταξης, διεξάγεται δια της ΥΙΝ. 

Άρθρο 7 

Μη Μόνιμα Όργανα του Περιοδικού 

Με απόφαση του Α/ΓΕΝ, ύστερα από ομόφωνη εισήγη¬ 
ση της ΕπιτροπήςΈκδοσης, είναι δυνατή η ανάθεση σε 
προσωπικό του Πολεμικού Ναυτικού, των καθηκόντων 
συμβούλου έκδοσης και επιμελητή ύλης. Ο πρώτος έχει 
τη γενική τεχνική επιμέλεια της έκδοσης και ο δεύτερος 
την ειδική λογοτεχνική φροντίδα των δημοσιευμάτων. 
Υπάγονται και οι δύο στο Διευθυντή Σύνταξης. Είναι 
δυνατή η σύμπτωση των δυο αυτών ιδιοτήτων στο πρό¬ 
σωπο ενός μόνον, εφόσον έχει τα κατάλληλα κατά την 
κρίση της Επιτροπής προσόντα και πείρα. 

Άρθρο 8 

Επιτελική Παρακολούθηση «Ναυτικής Επιθεώρησης» 

Η παρακολούθηση και ο χειρισμός των θεμάτων της 
«Ναυτικής Επιθεώρησης» στο ΓΕΝ, εξασκείται από τη 
Διεύθυνση Δημοσίων Σχέσεων (ΔΕΔΗΣ), η οποία έχει 
τις εξής επιμέρους αρμοδιότητες: 

α. Γνωματεύει, επί των εισηγήσεων και αιτήσεων της 
ΕπιτροπήςΈκδοσης, προς τον Α/ΓΕΝ και εκπονεί με 
πρωτοβουλία της, τις σχετικές προτάσεις, αποφάσεις 
και διαταγές, που αποσκοπούν στην προώθηση των 
θεμάτων του περιοδικού. 

β. Εκδίδει την αλληλογραφία του ΓΕΝ, προς τη «ΝΑΥ¬ 
ΤΙΚΗ ΕΠΙΘΕΩΡΗΣΗ», με οδηγίες, κατευθύνσεις και απο¬ 
φάσεις του Α/ΓΕΝ. 

γ. Εφοδιάζει τη «ΝΑΥΤΙΚΗ ΕΠΙΘΕΩΡΗΣΗ», με φωτο¬ 
γραφικό και ειδησεογραφικό υλικό. 

δ. Μεριμνά για τη συγκέντρωση, από διάφορους επι¬ 
τελικούς φορείς του ΓΕΝ, στοιχείων και πληροφοριών, 
που μπορούν να δημοσιευθούν στη «ΝΑΥΤΙΚΗ ΕΠΙΘΕΩ¬ 
ΡΗΣΗ», για την ενημέρωση του προσωπικού του Π.Ν., π.χ. 
σταδιοδρομικές μεταβολές, προσκτήσεις νέων μονάδων, 
κ.α., και τα προωθεί στο περιοδικό. 

ε. Μεριμνά για τα οικονομικά θέματα του περιοδικού 
«ΝΑΥΤΙΚΗ ΕΠΙΘΕΩΡΗΣΗ», σε συνεργασία με τους αρ¬ 
μόδιους επιτελικούς φορείς. 

Άρθρο 9 

Διάθεση του Περιοδικού 

1. Η «ΝΑΥΤΙΚΗ ΕΠΙΘΕΩΡΗΣΗ» διατίθεται σε συνδρομη¬ 
τές, μπορεί όμως με απόφαση του Α/ΓΕΝ να διατίθεται 
και στην ελεύθερη βιβλιαγορά, χωρίς τη μεσολάβηση 
πρακτόρων. Μπορεί επίσης να διατίθεται και μέσω του 
ΠΟΝ. 

2. Η ετήσια συνδρομή εσωτερικού και εξωτερικού, ως 
και η τιμή κάθε τεύχους, αποφασίζεται από τον Αρχηγό 
ΓΕΝ, βάσει κοστολογίου που καταρτίζει και υποβάλει η 
ΕπιτροπήΈκδοσης της «ΝΑΥΤΙΚΗΣ ΕΠΙΘΕΩΡΗΣΗΣ». 

Αρθρο 10 

Συνεργάτες και Θέματα Ενδιαφέροντος του Περιοδι¬ 
κού «Ναυτική Επιθεώρηση» 

1. Η «ΝΑΥΤΙΚΗ ΕΠΙΘΕΩΡΗΣΗ», δέχεται συνεργασίες 
τρίτων, ιδιαίτερα εκ μέρους του στρατιωτικού και πο¬ 
λιτικού προσωπικού του Π.Ν. 

2. Απόψεις και σχόλια, για τα δημοσιεύματα του πε¬ 
ριοδικού, καθώς επίσης και βιβλιοκριτικές, θα παρου¬ 
σιάζονται υπό τον όρο, ότι τηρούνται σε επιστημονικά, 
τεχνικά και δεοντολογικά πλαίσια. 

3. Οι υποβαλλόμενες συνεργασίες, μπορεί να είναι 
πρωτότυπες, μεταφρασμένες ή παραφρασμένες, με την 
ανάλογη επισήμανση. 

4. Τα κείμενα που στέλνονται για δημοσίευση, πρέ¬ 
πει να είναι δακτυλογραφημένα σε δύο (2) αντίτυπα 
και σε ηλεκτρονική μορφή, εκτάσεως όχι μεγαλύτερης 
των είκοσι (20) σελίδων του περιοδικού, οκτώ χιλιάδες 
(8000) λέξεις περίπου και να απευθύνονται στην Υπη¬ 
ρεσία Ιστορίας Ναυτικού, με ένδειξη «Για τη Ναυτική 
Επιθεώρηση». Πρέπει, οπωσδήποτε να περιλαμβάνουν 
πίνακα της βιβλιογραφίας που χρησιμοποιήθηκε, με τα 
στοιχεία του εκδότη και της έκδοσης. Ειδικά, ως παρά¬ 
φραση θεωρείται, η ελεύθερη απόδοση ξενόγλωσσου 
κείμενου, συνοδευόμενη από την προσωπική συμβολή 
του συνεργάτη, με τη μορφή σύνοψης ή κριτικής, του 
παραφραζόμενου κειμένου. 

5. Οι υποβαλλόμενες εργασίες, υπογράφονται από 
το συγγραφέα, ο οποίος έχει και την ευθύνη για το 
περιεχόμενό τους. Εφόσον πρόκειται για μετάφραση, 
παράφραση ή αναδημοσίευση αυτούσιας, ξένης πνευ¬ 
ματικής δημιουργίας, ο συνεργάτης, παραδίδει και επί¬ 
σημο αποδεικτικό, ότι αυτός που έχει τα πνευματικά 
δικαιώματα, συγκατατίθεται στην μετάφραση ή στην 
αναδημοσίευση. 

6. Βασικά κριτήρια, που χρησιμοποιεί η Επιτροπή Έκ¬ 
δοσης, για να εγκρίνει τη δημοσίευση ενός κειμένου, 
είναι: 

α. Το διαπραγματευόμενο θέμα, να περιλαμβάνεται σε 
εκείνα που ενδιαφέρουν το περιοδικό, όπως αναλυτικά 
φαίνονται στο ΠΑΡΑΡΤΗΜΑ «Β», της παρούσας απόφα¬ 
σης. Είναι πάντως δυνατή η έγκριση και δημοσίευση 
άρθρου ή μελέτης, επί θέματος μη περιλαμβανομένου 
στο ΠΑΡΑΡΤΗΜΑ «Β», εφόσον παρουσιάζει αυξημένο 
γενικό ενδιαφέρον. 

β. Να μη στοιχειοθετείται αδίκημα, από τα τελούμενα 
δια του τύπου. 

γ. Να μη περιέχει διαβαθμισμένες πληροφορίες. 

Άρθρο 11 

Οικονομικοί Πόροι του Περιοδικού 
«Ναυτική Επιθεώρηση» 

1. Οι οικονομικοί πόροι του περιοδικού, είναι η ετή¬ 
σια επιχορήγηση από τον προϋπολογισμό του ΓΕΝ, οι 
συνδρομές, οι δωρεές και τέλος οι καθαρές εισπράξεις 
από τις πωλήσεις στην ελεύθερη βιβλιαγορά, εφόσον 
υπάρχει σχετική οδηγία ΓΕΝ. 

2. Η επιχορήγηση, ορίζεται κάθε χρόνο με απόφαση 
του Α/ΓΕΝ, μετά από εισήγηση της ΥΙΝ και μέριμνα 
ΓΕΝ/ΔΕΔΗΣ. 

Άρθρο 12 

Δαπάνες του Περιοδικού 

1. Τα έξοδα του περιοδικού είναι: 

α. Οι αποζημιώσεις και αμοιβές, του άρθρου 15 της 
παρούσας απόφασης. 

β. Το κόστος εκτύπωσης και αποστολής, η προμήθεια 
φιλμ, καθώς και η πληρωμή τυπογραφικών εργασιών, 
σε ιδιωτικά τυπογραφεία, σε περίπτωση αδυναμίας, του 
τυπογραφείου της ΥΙΝ. 

γ. Λοιπές δαπάνες, για τη βελτίωση του περιοδικού, 
που αποφασίσθηκαν από την Επιτροπή Έκδοσης. 

2. Οι δαπάνες αυτές, πραγματοποιούνται με διαταγή 
του Διευθυντή της Υπηρεσίας Ιστορίας Ναυτικού, μέσα 
στα πλαίσια του ορίου οικονομικής του εξουσιοδότη¬ 


σης, που ισχύει κάθε φορά. Γ ια δαπάνες άνω του ορίου 
αυτού, απαιτείται έγκριση ΓΕΝ. 

3. Με διαταγή του ΓΕΝ, καθορίζονται οι αποδέκτες 
στους οποίους το περιοδικό αποστέλλεται δωρεάν. 

Άρθρο 13 

Έσοδα του Περιοδικού 

1. Η χρηματική διαχείριση του περιοδικού, διεξάγεται 
από την ΥΙΝ. Τα υπόλοιπα των μετρητών, παρακατατί¬ 
θενται στο Ναυτικό Ταμείο της ΥΙΝ ή της πλησιέστερης 
Ν. Υπηρεσίας. 

2. Τα έσοδα από κάθε πηγή της «ΝΈ», ως και οι κάθε 
φύσης δαπάνες, καταχωρούνται σε ειδικό βιβλίο Εσό¬ 
δων - Εξόδων. 

3. Οι συνδρομές, του στρατιωτικού και πολιτικού προ¬ 
σωπικού του Π.Ν. και του Λ.Σ., στέλνονται υπηρεσιακά 
στο Ν. Ταμείο της ΥΙΝ ή της πλησιέστερης Ν. Υπηρεσίας, 
η οποία ενημερώνει λεπτομερώς την ΥΙΝ. 

4. Οι συνδρομές των ιδιωτών και λοιπών συνδρομητών, 
αποστέλλονται με ταχυδρομική επιταγή, στη Διεύθυνση 
του περιοδικού. 

5. Τα έσοδα από κάθε πηγή της «ΝΑΥΤΙΚΗΣ ΕΠΙΘΕΩΡΗ¬ 
ΣΗΣ», περιέρχονται απευθείας στην ΥΙΝ, η οποία εκδίδει 
αντίστοιχη αριθμολογημένη τριπλότυπη απόδειξη. 

6. Το βιβλίο Εσόδων - Εξόδων, συμπληρώνεται ημερο¬ 
λογιακά, κλείνεται στο τέλος κάθε τριμήνου, υπογράφε¬ 
ται από τον Υπόλογο Διαχειριστή, τον οικείο Ν. Ταμία, 
εφόσον υπηρετεί στην ΥΙΝ Οικονομικός ή ΠΥ-ΔΙΑΧ Αξι¬ 
ωματικός, τον Τμηματάρχη Ναυτικής Ιστορίας και Ναυ¬ 
τικών Περιοδικών και θεωρείται από το Διευθυντή της 
ΥΙΝ. Το βιβλίο αυτό θεωρεί, ο Οικονομικός Επιθεωρητής 
και ο Αξιωματικός Οικονομικού, που εκτελεί το κλείσιμο 
των βιβλίων, στο τέλος του έτους. Εφόσον στην ΥΙΝ, 
δεν υπηρετεί Οικονομικός ή ΠΥ-ΔΙΑΧ Αξιωματικός, τα 
καθήκοντα του οικείου Ν. Ταμία, θα εκτελούνται από Ν. 
Ταμία ή τον Ν. Επιμελητή, της Υπηρεσίας από την οποία 
εξυπηρετείται οικονομικά η ΥΙΝ. 

7. Τα κεφάλαια που δεν προέρχονται από τον κρατικό 
προϋπολογισμό (επιχορηγήσεις κλπ), θα κατατίθενται 
έντοκα σε Εμπορική Τράπεζα, για να υπάρχει το όφελος 
των τόκων, ενώ θα τηρείται στην ΥΙΝ και σε κατάλληλο 
χρηματοκιβώτιο, ένα μικρό ποσό, για την κάλυψη των 
τρεχουσών αναγκών. 

8. Γ ια την παρακολούθηση των ποσών, που θα κατατί¬ 
θενται στην Τράπεζα, θα τηρείται παράλληλα ειδικό βι¬ 
βλίο, καθώς και αντίστοιχος φάκελος, με τα δικαιολογη- 
τικά της οικείας Τράπεζας. Με μέριμνα των Διευθυντών 
ΥΙΝ, ο υπόλογος διαχειριστής της ΥΙΝ, για τα κεφάλαια 
του περιοδικού, θα ορισθεί και ως εκπρόσωπος διαχει- 
ρίσεως, των χρημάτων που θα κατατίθενται έντοκα σε 
Εμπορική Τράπεζα, σε λογαριασμό όψεως, εφαρμοζόμε¬ 
νης ανάλογα της παραγράφου 8 του άρθρου 0511 του 
Εγχειριδίου Οικονομικών Υπηρεσιών (Ε.Ο.Υ). 

Άρθρο 14 

Ετήσιοι διαγωνισμοί 

1. Πρωτοτύπων διατριβών: 

α. Κάθε χρόνο, με πρόταση της Επιτροπής Έκδοσης, 
μπορεί να προκηρύσσεται από το ΓΕΝ διαγωνισμός, 
μεταξύ των αναγνωστών της «ΝΑΥΤΙΚΗΣ ΕΠΙΘΕΩΡΗ¬ 
ΣΗΣ», για τη συγγραφή πρωτότυπης διατριβής ή με¬ 
λέτης, για τα θέματα που έχουν ιδιαίτερο ενδιαφέρον 
για το περιοδικό. 

β. Οι εργασίες αυτές, παραδίδονται στην ΥΙΝ, δα¬ 
κτυλογραφημένες σε τέσσερα (4) αντίγραφα και σε 

ηλεκτρονική μορφή, μαζί με αίτηση συμμετοχής στο 
διαγωνισμό. Λεπτομέρειες περιλαμβάνονται, στην προ¬ 
κήρυξη του διαγωνισμού, που κυκλοφορεί κάθε φορά. 

γ. Η κρίση των εργασιών, γίνεται από την Επιτρο¬ 
πή Έκδοσης, η οποία συντάσσει πρακτικό, με σύντομο 
σχόλιο για κάθε μια, προτείνοντας όσες είναι άξιες για 
βράβευση, καθορίζοντας και την αξιολογική σειρά τους. 
Το πρακτικό υποβάλλεται για έγκριση από τον Α/ΓΕΝ. 

δ. Με απόφαση του Α/ΓΕΝ, απονέμονται μέχρι τρία (3) 
χρηματικά βραβεία και μέχρι δύο (2) έπαινοι. Το ύψος 
των χρηματικών βραβείων, καθορίζεται με τη σχετική 
προκήρυξη του διαγωνισμού. 

ε. Οι μελέτες που έτυχαν βραβείου και επαίνου, δη¬ 
μοσιεύονται με τους όρους συνεργασίας του άρθρου 
10, της αποφάσεως αυτής. 

2. Καλύτερης φωτογραφίας : 

Με την ίδια προκήρυξη και τους ίδιους όρους της 
προηγούμενης παραγράφου, γίνεται και ο διαγωνισμός 
για την καλύτερη φωτογραφία, πάνω σε θέματα, που 
προβάλλουν τους δεσμούς, παλαιούς και νέους, των Ελ¬ 
λήνων με τη θάλασσα, το θαλάσσιο στοιχείο καθ’ εαυτό, 
τις παραδόσεις και τη ζωή στο Πολεμικό Ναυτικό. 

Άρθρο 15 

Αποζημιώσεις - Αμοιβές - Βραβεία 

1. Τα μέλη της Επιτροπής Έκδοσης, δικαιούνται απο¬ 
ζημίωσης, που καθορίζεται με απόφαση του Υπουργού 
Εθνικής Αμυνας (ΥΕΘΑ) και καταβάλλεται, από τα έσοδα 
των συνδρομών του Περιοδικού. 

2. Με απόφαση του Υπουργού Εθνικής Αμυνας, ορί¬ 
ζονται οι αμοιβές του Διευθυντή Σύνταξης και των 
συνεργατών του περιοδικού, για κάθε δημοσιευμένη 
συνεργασία τους, οι οποίες καταβάλλονται από τον 
προϋπολογισμό του ΓΕΝ. 

3. Οι αποδοχές των μη μονίμων οργάνων της έκδοσης, 
του άρθρου 7 της απόφασης αυτής, καθορίζονται με 
απόφαση του ΥΕΘΑ και καταβάλλονται από τον προϋ¬ 
πολογισμό του ΓΕΝ. 

4. Τα χρηματικά βραβεία του άρθρου 14, καταβάλλο¬ 
νται από τα πόσης φύσεως έσοδα του περιοδικού. 

Αρθρο 16 
Τελικές Διατάξεις 

1. Από τη δημοσίευση της παρούσας απόφασης, κα- 
ταργείται η υπ’ αριθ. Φ. 011.4/9/86/07 Ιουλ 86 απόφαση 
ΥΦΕΘΑ «Εκδοση του περιοδικού ΝΑΥΤΙΚΗ ΕΠΙΘΕΩΡΗ¬ 
ΣΗ». 

2. Η ισχύς της απόφασης αυτής, αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2005 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 


ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
ΔΙΕΥΘΥΝΣΗ ΣΧΕΔ. ΠΡΟΣΩΠΙΚΟΥ ΚΑΙ ΟΡΓΑΝΩΣΗΣ 
ΤΜΗΜΑ: I 
ΠΑΡΑΡΤΗΜΑ «Α» 

ΣΤΗΝ Φ. 073/6/Σ 21345/ΑΠΟΦΑΣΗ ΥΕΘΑ 

ΛΕΠΤΟΜΕΡΕΙΕΣ ΕΠΙ ΤΗΣ ΜΟΡΦΗΣ ΤΟΥ ΠΕΡΙΟΔΙΚΟΥ 
«ΝΑΥΤΙΚΗ ΕΠΙΘΕΩΡΗΣΗ» 

1. Η περιγραφή που ακολουθεί, είναι ενδεικτική και δεν 


αποκλείει, τη δυνατότητα στην Επιτροπή Έκδοσης, να 
επιφέρει μεταβολές στη μορφή του περιοδικού, αναβαθ¬ 
μίζοντας και ανανεώνοντάς το, σύμφωνα με τα πρότυπα 
της σύγχρονης αισθητικής αντίληψης, σε συνδυασμό, με 
την παράδοση του περιοδικού. Ο Διευθυντής Σύνταξης, 
θα θέτει υπόψη της Ηγεσίας του Ναυτικού, για έγκριση, 
κάθε ουσιαστική κατά την κρίση της Επιτροπής μετα¬ 
βολή. Το εξώφυλλο, πρέπει να είναι καταρχήν λευκού 
χρώματος, με δυνατότητα αλλαγής σε γαλάζιο, όσες 
φορές τεχνικοί λόγοι το επιβάλλουν. Μπροστά, πρέπει 
να γράφεται ο τίτλος «ΝΑΥΤΙΚΗ ΕΠΙΘΕΩΡΗΣΗ» με κε¬ 
φαλαία γράμματα. 

2. Στη δεξιά πλευρά του τίτλου, να εικονίζεται ο θυ¬ 
ρεός του Γ ενικού Επιτελείου Ναυτικού (ΓΕΝ). 

3. Κάτω από το θυρεό του ΓΕΝ, να γράφονται με 
κεφαλαία γράμματα, οι λέξεις «ΤΡΙΜΗΝΙΑΙΟ ΠΕΡΙΟΔΙΚΟ 
ΓΕΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ». 

4. Κάτω από τον τίτλο του περιοδικού, γράφεται ο 
μήνας (ή οι μήνες), το έτος έκδοσης, ο αριθμός τεύχους 
και ο αριθμός του τόμου. 

5. Κάτω από αυτά, δημοσιεύεται έγχρωμη σελίδα, Ναυ¬ 
τικού ενδιαφέροντος. 

6. Κάτω από την εικόνα του εξωφύλλου, μπορούν να 
γράφονται αφιερώσεις του τεύχους, σε σημαντικά Εθνι¬ 
κά γεγονότα και ιδιαίτερα, σε θέματα που ενδιαφέρουν 
το περιοδικό. 

7. Στην πίσω πλευρά του εξωφύλλου, δημοσιεύονται 
συνήθως οι καλύτερες φωτογραφίες του διαγωνισμού 
και στην εσωτερική όψη, κυκλική εικόνα, που παριστά¬ 
νει τον Ποσειδώνα με τρίαινα ή άλλη εικόνα Ναυτικού 
περιεχομένου. 

8. Η διάταξη της ύλης, ενδεικτικά έχει ως εξής: 

α. Εξώφυλλα και τα εσωτερικά τους. 

β. Εσώφυλλο - Πίνακας περιεχομένων. 

γ. Έγχρωμη εικονογράφηση της επικαιρότητας. 

δ. Μελέτες και άρθρα. 

ε. Μονόχρωμη ή έγχρωμη καλλιτεχνική εικονογρά¬ 
φηση. 

στ. Δελτίο ενημέρωσης, γενικής και ειδικής φύσης, 
ειδήσεις και πληροφορίες, ενδιαφέρουσες άμεσα ή έμ¬ 
μεσα το Ναυτικό και ειδικότερα το Πολεμικό Ναυτικό. 

ζ. Απόψεις, σχόλια και επιστολές, που αφορούν στα 
δημοσιεύματα του περιοδικού, όπως και για βιβλία, που 
ενδιαφέρουν το Πολεμικό Ναυτικό ή είναι γενικού εν¬ 
διαφέροντος. 

ΠΑΡΑΡΤΗΜΑ «Β» 

ΠΙΝΑΚΑΣ ΘΕΜΑΤΩΝ ΠΟΥ ΕΝΔΙΑΦΕΡΟΥΝ ΤΟ 
ΠΕΡΙΟΔΙΚΟ «ΝΑΥΤΙΚΗ ΕΠΙΘΕΩΡΗΣΗ» 

Α. Εθνική Πολιτική και Στρατηγική 

(1) Εθνικοί σκοποί και διαμόρφωση της Εθνικής Πο¬ 
λιτικής. 

(2) Διεθνείς οργανισμοί και Συμμαχίες, ως παράγοντες 
για τη διαμόρφωση της Εθνικής Στρατηγικής. 

(3) Ο ρόλος της θαλάσσιας ισχύος στην Εθνική Πολι¬ 
τική και Στρατηγική. 

(4) Οι διεθνείς σχέσεις ως παράγοντες για τη διαμόρ¬ 
φωση της Εθνικής Πολιτικής και Στρατηγικής. 

Β. Εθνική Αμυνα 

(5) Διαμόρφωση της Πολιτικής Εθνικής Άμυνας. 

(6) Πολεμικό δυναμικό της χώρας (στρατιωτικό, οικο¬ 
νομικό, ανθρώπινο). 

(7) Προπαρασκευή και διεύθυνση πολεμικών επιχει¬ 
ρήσεων. 

(8) Πληροφορίες αναψερόμενες στους διαφόρους 
στρατιωτικούς συνασπισμούς καθώς και τις γειτονικές 
χώρες. 

(9) Κινητοποίηση και Πολιτική Αμυνα. 

(10) Οικονομικός Πόλεμος. 

(11) Βιολογικός Πόλεμος. 

(12) Κινήματα της Αντιστάσεως. 

(13) Ψυχολογικός και Ιδεολογικός Πόλεμος. 

(14) Συνεργασία Ενόπλων Δυνάμεων και Σωμάτων 
Ασφαλείας. 

(15) Το εμπορικό Ναυτικό, ως παράγοντας Εθνικής 
Αμυνας. 

(16) Το Πολεμικό πρόγραμμα του Πολεμικού Ναυτι¬ 
κού. 

Γ. Ναυτική Ιστορία 

(17) Ιστορικές σελίδες του Π.Ν., αναμνήσεις και επει¬ 
σόδια από το παλαιό Ναυτικό. 

(18) Ιστορικές επιχειρήσεις στη θάλασσα. Κριτική και 
διδάγματα. 

(19) Αρχαιολογική μελέτη και έρευνα της Ναυτικής 
Ιστορίας του έθνους. 

(20) Το Αιγαίο και η ανέλιξη της Ελληνικής Ναυτικής 
Ιστορίας στο χώρο του. 

Δ. Ναυτική Στρατηγική και Τακτική 

(21) Στρατηγική αξία θαλασσίων περιοχών 

(22) Διεθνές Δίκαιο της Θάλασσας. 

(23) Διεθνείς διασκέψεις και συμβάσεις ενδιαφέροντος 
Π.Ν., που υιοθετούνται από αυτές. 

(24) Διεθνείς σύνοδοι και αποφάσεις αυτών επί Διε¬ 
θνούς Δικαίου. 

(25) Ατομικός - Πυρηνικός Πόλεμος και επιπτώσεις 
του στο Π.Ν. 

(26) Η αξία της Ναυτικής Δυνάμεως και των στόλων. 

(27) Εξελίξεις Ναυτικής Στρατηγικής και Τακτικής. 

(28) Εξελίξεις της τακτικής εκ της εφαρμογής των εξε¬ 
λίξεων της τεχνολογίας στα οπλικά συστήματα και τα 
συστήματα επικοινωνιών και Ηλεκτρονικού πολέμου. 

(29) Επιχειρήσεις κοινές, συνδυασμένες, αμφίβιες, Ορ¬ 
γάνωση και δόγματα. 

(30) Ειδικές επιχειρήσεις (καταδρομές παραπλανήσε- 
ως, Υ/Β καταστροφών). 

(31) Αμυνα Ν. Βάσεων, λιμένων και ακτών. 

(32) Ασκήσεις, ανάλυση και διδάγματα. 

(33) Απόψεις για την πολεμική σχεδίαση. 

(34) Συστήματα Διοικήσεως, Ελέγχου και Επικοινωνιών 
ως παράγοντες της εφαρμογής της Ναυτικής Στρατη¬ 
γικής και Τακτικής. 

Ε. Οργάνωση Διοίκηση 

(35) Διοίκηση - Αρχές και Λειτουργίες της Διοικήσης 
- Ηγεσία. 

(36) Συστήματα και μέθοδοι προβλέψεως και Οργανώ- 
σεως ανθρώπινου δυναμικού (Προέλευση, εκπαίδευση, 
σταδιοδρομία). 

(37) Συστήματα και μέθοδοι επιχειρησιακής έρευνας 
για την επίλυση προβλημάτων στο χώρο των Ενόπλων 
Δυνάμεων. 

(38) Διαδικασίες και μέθοδοι για τη λήψη αποφάσεων. 

(39) Διαδικασίες και μέθοδοι για τον έλεγχο της από¬ 
δοσης και της αποτελεσματικότητας. 


ΣΤ. Εξελίξεις πλοίων και όπλων 

(40) Τα πολεμικά προγράμματα και σχετικές πληρο¬ 
φορίες για τις μεγάλες Ναυτικές Δυνάμεις. 

(41) Εξελίξεις στα πλοία και όπλα τους: 

- Επικοινωνιών -Ηλεκτρονικού Πολέμου 

- Συστημάτων προώσεως 

- Συστημάτων πυρηνικής ενέργειας 

- Κατευθυνόμενων βλημάτων 

- Εκρηκτικών υλών και πυρομαχικών 

Ζ. Διοικητική Μέριμνα 

(42) Τα προβλήματα Διοικητικής Μέριμνας του Π.Ν. 

(43) Οι θαλάσσιες συγκοινωνίες και θαλάσσιες με¬ 
ταφορές. 

(44) Ρύπανση του περιβάλλοντος. 

(45) Ανεφοδιασμός, επισκευές, κατασκευές. 

(46) Συντήρηση και συστήματα συντηρήσεως πλοί¬ 
ων. 

(47) Ναυτικές Βάσεις, Ανάπτυξη - Οργάνωση. 

(48) Ανεφοδιασμός εν πλω. 

(49) Οικονομική Υπηρεσία των Ενόπλων Δυνάμεων και 
του Πολεμικού Ναυτικού. 

(50) Σχεδίαση - εξέλιξη - έλεγχος προϋπολογισμού 
Εθνικής Αμυνας. 

(51) θέματα προσωπικού (Υγειονομικά, Μισθολογικά, 
Δικαστικά, Προβλήματα Προνοίας). 

Τμηματάρχης Β1-Ι 
Αντιπλοίαρχος Α. ΚΟΜΙΑΝΟΣ Π.Ν. 

-♦- 

Αριθμ. Κ3-14051 (4) 

Ορισμός συμπληρωματικών μελών Επιτροπής Εξετά¬ 
σεων Αναλογιστών για την περίοδο Ιανουάριου 2006. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις : 

α) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

β) Του π.δ. 397/1988 «Περί Οργανισμού του Υπουργείου 
Εμπορίου», όπως τροποποιήθηκε μεταγενέστερα και 
ισχύει. 

γ) Του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας -Ενέργειας και Τεχνολογίας και 
Εμπορίου στο Υπουργείο Ανάπτυξης». 

δ) Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
των αρμοδιοτήτων της». 

ε) Του π.δ. 56/1985 (ΦΕΚ 21/Α/95) «Απαιτούμενα προ¬ 
σόντα για την χορήγηση άδειας άσκησης επαγγέλμα¬ 
τος Αναλογιστή Ασφαλιστικών Επιχειρήσεων», όπως 
τροποποιήθηκε και συμπληρώθηκε με τα π.δ. 314/1999 
(ΦΕΚ 301/Α/99) και π.δ. 126/24.4.2003 (ΦΕΚ 113/Α/2003) 
και ειδικότερα το άρθρο 5α, παρ. 2 αυτού. 

2. Την υπ’ αριθμ. Δ15/Α/Φ.19/οικ.4889/24.3.2004 (ΦΕΚ 
528/Β/26.3.2004), απόφαση του Πρωθυπουργού και του 
Υπουργού Ανάπτυξης, σχετικά με «Ανάθεση αρμοδιο¬ 
τήτων στους Υφυπουργούς Ανάπτυξης Γ. Σαλαγκούδη 
και Ιωάννη Παπαθανασίου». 

3. Την Κ3/12863/13.1.2005 απόφαση του Υφυπουργού 

Ανάπτυξης «Συγκρότηση Επιτροπής Εξετάσεων Ανα- 
λογιστών». 

4. Την από 7.12.2005 πρόταση της Ένωσης Αναλογι- 
στών Ελλάδος και το υπ’ αριθμ. 121/13.12.2005 πρακτικό 
της Τριμελούς Εξεταστικής Επιτροπής. 

5. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε : 

Ορίζουμε, σύμφωνα με την παρ. 2 του άρθρου 5α του 
π.δ. 56/1985, όπως τροποποιήθηκε και συμπληρώθηκε 
με τα π.δ. 314/1999 (ΦΕΚ 301/Α/99) και π.δ. 126/24.4.2003 
(ΦΕΚ113/Α/2003), ως συμπληρωματικά μέλη της Επιτρο¬ 
πής, για την περίοδο Ιανουάριου 2006, τους παρακάτω 
Αναλογιστές - μέλη τηςΈνωσης Αναλογιστών Ελλάδος. 
Α') Ως πρώτο συμπληρωματικό μέλος : 

α) Για το μάθημα «Οικονομικά και Χρηματοοικονομικά 
Μαθηματικά» : 

1°- μέλος τον Κότσιανη Παρασκευά, με αναπληρωτή 
του τον Χατζηβασίλογλου Ιωάννη. 


β) Γ ια το μάθημα «Στοιχεία Ασφαλιστικής Νομοθεσίας 
και Αναλογιστικής Πρακτικής»: 

1° μέλος την Κουσκουνά Ευφροσύνη, με αναπληρώτριά 
της την Κορδοπάτη Χριστίνα. 

γ) Γ ια το μάθημα «Συνταξιοδοτικά Σχήματα και Κοι¬ 
νωνική Ασφάλιση» : 

Ιο μέλος την Οικονόμου Μαρία, με αναπληρώτριά της 
την Βένετη Δήμητρα, 

δ) Για το μάθημα «Πρότυπα Επιβίωσης και Πίνακες»: 

1° μέλος τον Κραββαρίτη Γεώργιο, με αναπληρωτή του 
τον Πριναράκη Μιχαήλ. 

Β') Ως δεύτερο συμπληρωματικό μέλος: 

Την Αγογλωσσάκη Νίκη, με αναπληρωτή αυτής τον 
Σίνο Ιωάννη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2006 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 

